Diari Oficial de la Generalitat Valenciana


Sumari del DOGV 8282, del 26-04-2018 (2018/4106)

ACORD de 20 d'abril de 2018, del Consell, pel qual s'autoritzen modificacions en el pressupost de Presidència que impliquen una generació de crèdits per ingressos no inclosos en el pressupost pel cofinançament del FEDER, en el marc del Programa Operatiu 2014-2020, per import de 21.006.199 euros, en el capítol 7 del programa 125.10, Administració local i organització territorial del Consell. Expedient 05.003/18-017.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8282

Data del DOGV
:   26-04-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/4106


Data del document
:   20-04-2018

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 20 d'abril de 2018, del Consell, pel qual s'autoritzen modificacions en el pressupost de Presidència que impliquen una generació de crèdits per ingressos no inclosos en el pressupost pel cofinançament del FEDER, en el marc del Programa Operatiu 2014-2020, per import de 87.062.641 euros, en el capítol 7 del programa 125.10, Administració local i organització territorial del Consell. Expedient 05.003/18-017. [2018/4106]  
  
El Programa Operatiu del Fons Europeu de Desenvolupament Regional de la Comunitat Valenciana, del període 2014-2020 determina l'estratègia i objectius de les actuacions cofinançables pel FEDER, per al nou període de programació 2014-2020, així com les dotacions financeres programades per a aquests objectius.  
El Comitè de Seguiment dels Fons FEDER, el passat 12 de juny de 2017, va aprovar la incorporació de les línies d'actuació 040501\_03, «Foment de la redacció de plans de mobilitat urbana sostenible», per un import de 7.320.000, i 060301\_01, «Actuacions sobre el patrimoni dinamització cultural», per un import de 23.223.721, la gestió dels quals correspon a la Direcció General d'Administració Local de la Presidència de la Generalitat, com a òrgan competent per a executar les actuacions previstes al Programa Operatiu FEDER 2014-2020 de la Comunitat Valenciana dins dels eixos prioritaris 4 i 6.  
  
Per mitjà del Decret 19/2017, de 26 d'octubre, del president de la Generalitat, es van aprovar les bases reguladores de les subvencions per als projectes locals d'actuació de corporacions locals susceptibles de cofinançament pel PO FEDER de la CV 2014-2020, eixos prioritaris 4 i 6, amb una taxa de fins al 50 % del cost total del projecte i l'altre 50 % de la despesa subvencionable correspon a fons municipals. Posteriorment per sengles resolucions de la Presidència, ambdues de 20 de novembre de 2017, es van publicar, amb caràcter d'anticipades, les convocatòries de les ajudes, d'una banda les destinades a fomentar la mobilitat urbana sostenible i, d'una altra, per a cofinançar projectes de protecció, conservació i recuperació de béns del patrimoni cultural valencià.  
Si bé a l'octubre de 2017 es van habilitar dues línies per a finançar les esmentades subvencions, les seues bases reguladores es van aprovar el 26 d'octubre i no van arribar a executar-se, sinó que es van convocar amb caràcter plurianual, per les resolucions abans esmentades, per als exercicis 2018 i 2019. En conseqüència els drets per cofinançament del FEDER que corresponia a les esmentades ajudes van ser anul·lats.  
Per no haver-se inclòs aquestes línies en el pressupost inicial per a aquest exercici, així com tampoc la previsió d'ingressos pel cofinançament del FEDER per a aquestes actuacions, és per això que la Presidència de la Generalitat planteja la necessitat d'incloure en l'annex de transferències de capital del programa 125.10, Administració local i organització territorial del Consell, dues línies que donen cobertura a l'anualitat 2018 de les esmentades ajudes, per imports de 3.500.000 i 9.500.000 euros, respectivament, generant crèdits per l'aportació del FEDER prevista en el POCV 2014-2020 del dit fons, atenent l'informe i les dades facilitades per la Direcció General de Finançament i Fons Europeus.  
D'acord amb l'anterior i en virtut del que disposa l'article 50.b de la Llei 1/2015, de 6 de febrer, de la Generalitat, d'hisenda pública, sector públic instrumental i subvencions i dels articles 21 i 23 de la Llei 22/2017, de 29 desembre, de pressupostos de la Generalitat per a l'exercici 2018, a proposta del conseller d'Hisenda i Model Econòmic, el Consell, prèvia deliberació, en la reunió de 20 d'abril de 2018  
  
  
ACORDA  
  
Primer  
Autoritzar un augment en el pressupost d'ingressos, en l'aplicació 790.20, Transferències de capital de l'exterior. Programa Operatiu FEDER de la CV 2014-2020, per import de 85.195.970 euros.  
  
Segon  
Autoritzar una generació de crèdits en l'aplicació 66.92.39.489.78.9 per import de 09.406.199 euros per a la inclusió en l'annex de subvencions i transferències de capital del programa de les línies, pels imports i amb les dades descriptives que es detallen a continuació:  
  
  
Codi:   
S0698 Denominació: ajudes destinades al foment i implementació de plans de mobilitat urbana sostenible  
Import:   
3.500.000 Beneficiaris previstos: municipis de la Comunitat Valenciana.  
Mode de concessió:  
Concurrència competitiva Descripció i finalitat: actuacions que tinguin incidència en l'objectiu específic (OE) 2.9.0.SC FEDER de la CV 2014-2020  
Aportació GV no condicionada 0  
Aportació GV condicionada 0  
Aportació externa:  
I79020. FEDER (PO 2014-2020) 3.500.000  
  
  
Codi  
  
S0697 Denominació: ajudes destinades a promoure la protecció, el foment i el desenvolupament del patrimoni i la dinamització cultural  
Import:   
9.500.000 Beneficiaris previstos: entitats locals de la Comunitat Valenciana.  
Mode de concessió:  
Concurrència competitiva Descripció i finalitat: actuacions que tinguin incidència en l'objectiu específic OE 6.8.3.LA FEDER de la CV 2014-2020  
Aportació GV no condicionada 0  
Aportació GV condicionada 0  
Aportació externa:  
I79020. FEDER (PO 2014-2020) 9.500.000  
  
  
Tercer  
Com a conseqüència de la generació de crèdits en el programa 125.10, Administració local i organització territorial del Consell, s'inclouen en la FP3, «Detall d'ingressos afectes el programa», les dades relatives al cofinançament del FEDER, que queden establertes en els termes següents:  
  
Aplicació ingressos Origen / Destinació del finançament Cap Línia Import  
790.20 Fons Europeu de Desenvolupament Regional PO 8307-7135 10.164.099  
 Eix 6 línia 9.7.1-11 Actuacions   
sobre el patrimoni i dinamització cultural 7 S0697 9.500.000  
 Eix 4, línia 0.1.4-86 Foment   
de la redacció i implementació   
de plans de mobilitat urbana sostenible 7 S0698 3.500.000  
  
  
València, 20 d'abril de 2018.  
  
La consellera secretària,  
MÓNICA OLTRA JARQUE